12. ฐานะการเงิน

12.1 งบการเงิน

(1) สรุปรายงานการตรวจสอบของผู้สอบบัญชีในระยะ 3 ปี ที่ผ่านมา

ปี 2547 ผู้สอบบัญชีให้การรับรองงบการเงินอย่างไม่มีเงื่อนไข
โดยมีข้อสังเกตว่าบริษัทและบริษัทย่อยมียอดขาดทุนเกินทุนและมีหนี้สินหมุนเวียนสูงกว่าสินทรัพย์หมุนเวียนแสดงให้เห็นว่ายังคงมีความไม่แน่นอนเกี่ยวกับความสามารถในการทำกำไรจากการดำเนินงานให้ได้เพียงพอในอนาคต
และความสามารถในการชำระคืนหนี้คงเหลือจากการปรับโครงสร้างหนี้ของบริษัทและบริษัทย่อย

ปี 2548 ผู้สอบบัญชีให้การรับรองงบการเงินอย่างไม่มีเงื่อนไข
โดยมีข้อสังเกตเกี่ยวกับขั้นตอนในการเจรจาโอนขายที่ดิน โรงงาน และเครื่องจักร
ที่บริษัทไม่ได้ใช้งาน ซึ่งต้องมีการขออนุมัติผู้ถือหุ้นบริษัท รวมทั้งการขออนุมัติภายในของธนาคาร
ทำให้เกิดความล่าช้าและเป็นผลให้ปรากฎในรายงานงบการเงินประจำปีเป็นการผิดนัดชำระหนี้เงินต้นเป็นระยะเวลาสั้น
ๆ ระหว่างรอการลงนามในสัญญาปรับโครงสร้างหนี้และเตรียมการโอนในปลายไตรมาส 3
ซึ่งได้ดำเนินการเรียบร้อยหลังจากนั้นในต้นไตรมาสถัดไป
นอกจากนี้ผู้สอบบัญชียังมีข้อสังเกตในเรื่องการปรับโครงสร้างธุรกิจใหม่โดยการขายเงินลงทุนในบริษัทย่อยที่ดำเนินธุรกิจผลิตและจำหน่ายเครื่องใช้ไฟฟ้าไปทั้งหมด
เพื่อมุ่งเน้นธุรกิจเทคโนโลยีสารสนเทศเป็นธุรกิจหลักต่อไป

ปี 2549 ผู้สอบบัญชีให้การรับรองงบการเงินอย่างไม่มีเงื่อนไข

(2) สรุปฐานะการเงินและผลการดำเนินงาน

ตารางแสดงงบดุล งบกำไรขาดทุน และงบกระแสเงินสดของบริษัทและบริษัทย่อยในระยะ 3
ปีที่ผ่านมา

[]

[]

[]

[]

[]

[]

(3) อัตราส่วนทางการเงิน

ตารางอัตราส่วนทางการเงินที่สำคัญที่สะท้อนถึงฐานะการเงินและผลการดำเนินงานของบริษัทและบริษัทย่อย
ในระยะ 3 ปีที่ผ่านมา

[]

12.2 คำอธิบายและการวิเคราะห์ฐานะการเงินและผลการดำเนินงาน

(1) ผลการดำเนินงาน

ในปี 2549 บริษัทฯและบริษัทย่อย มีกำไรสุทธิจากการดำเนินงานเป็นจำนวน 64.63 ล้านบาท
มาจากกำไรขั้นต้น 330.05
ล้านบาทซึ่งมาจากรายได้จากการขายและรายได้การให้บริการในธุรกิจคอมพิวเตอร์และโปรแกรมสำเร็จรูป
รายได้ค่าตอบแทนจากการโอนสิทธิจำนวน 23.17 ล้านบาท กำไรจากการขายเงินลงทุนจำนวน
43.39 ล้านบาท รายได้อื่นจำนวน 26.03 ล้านบาท ค่าใช้จ่ายในการขายและบริหารจำนวน
318.95 ล้านบาท ดอกเบี้ยจ่ายจำนวน 9.08 ล้านบาท ภาษีเงินได้นิติบุคคลจำนวน 24.88
ล้านบาท

ผลการดำเนินงานปี 2549 เปรียบเทียบกับปี 2548 กำไรสุทธิลดลง 46.90 ล้านบาท มาจากในปี
2548 บริษัทมีกำไรจากการโอนสินทรัพย์เพื่อชำระหนี้ตามสัญญาปรับปรุงโครงสร้างหนี้จำนวน
145.53 ล้านบาท รายได้จากการขายและรายได้จากการให้บริการเพิ่มขึ้น 117.06
ล้านบาทโดยในปี 2549 เป็นรายได้ของธุรกิจเทคโนโลยีสารสนเทศจำนวน 1,440.08
ล้านบาทซึ่งเพิ่มขึ้นจากปี 2548 จำนวน 258.95 ล้านบาท ขณะที่ปี 2548
ยังรวมรายได้จากการผลิตและจำหน่ายเครื่องใช้ไฟฟ้าจำนวน 141.89 ล้านบาท
ซึ่งได้ขายธุรกิจดังกล่าวในปี 2548 ตามการปรับโครงสร้างธุรกิจของบริษัทฯ
รายได้ค่าตอบแทนจากการโอนสิทธิจำนวน 23.17 ล้านบาท กำไรจากการขายเงินลงทุนจำนวน
43.39 ล้านบาท รายได้อื่นเพิ่มขึ้น 9.77
ล้านบาทซึ่งเป็นรายได้จากผลตอบแทนการขายของธุรกิจเทคโนโลยีสารสนเทศค่าใช้จ่ายในการขายและการบริหารลดลง
13.77 ล้านบาทจากการปรับปรุงโครงสร้างธุรกิจในปี 2548 ดอกเบี้ยจ่ายลดลง 0.37
ล้านบาทและภาษีเงินได้นิติบุคคลเพิ่มขึ้น 21.54 ล้านบาท

(2) ฐานะการเงิน

สินทรัพย์รวม 836.69 ล้านบาท เพิ่มขึ้นจำนวน 294.14 ล้านบาท
ประกอบด้วยเงินสดและรายการเทียบเท่าเงินสดเพิ่มขึ้น 49.21 ล้านบาท ลูกหนี้การค้าเพิ่มขึ้น
140.88 ล้านบาท สินค้าคงคลังในส่วนของ Computer และอุปกรณ์ LCD&Visualizer จำนวน
78.45 ล้านบาท รายได้ค่าบริการค้างรับเพิ่มขึ้น 2.23 ล้านบาท
ต้นทุนค่าบริการจ่ายล่วงหน้าเพิ่มขึ้นจำนวน 9.84 ล้านบาท
ซึ่งบริษัทย่อยจะรับรู้ต้นทุนตามสัดส่วนรายได้ค่าบริการ สินทรัพย์หมุนเวียนอื่นเพิ่มขึ้น 2.32 ล้านบาท
เงินฝากประจำติดภาระค้ำประกันเพิ่มขึ้น 1.24 ล้านบาท สิทธิการเช่าและอุปกรณ์ สุทธิเพิ่มขึ้น
19.34 ล้านบาทจากอุปกรณ์ในส่วนของอุปกรณ์คอมพิวเตอร์ ภาษีเงินได้หัก ณ ที่จ่ายลดลง 6.03
ล้านบาท และเงินลงทุนระยะยาวอื่นลดลง 3.00 ล้านบาท

หนี้สินรวม 650.62 ล้านบาท เพิ่มขึ้นจำนวน 222.33 ล้านบาท ประกอบด้วย
เจ้าหนี้การค้าเพิ่มขึ้นจำนวน 179.55 ล้านบาท เจ้าหนี้กิจการที่เกี่ยวข้องกันเพิ่มขึ้น 2.37 ล้านบาท
เจ้าหนี้แฟคตอริ่งเพิ่มขึ้นจำนวน 12.78 ล้านบาท ขณะเดียวกันหนี้สินเจ้าหนี้ทรัสต์รีซีทส์ลดลง 55.25
ล้านบาท ค่าใช้จ่ายค้างจ่ายเพิ่มขึ้น 20.65 ล้านบาท รายได้ค่าบริการรับล่วงหน้าเพิ่มขึ้นจำนวน
16.08 ล้านบาท ภาษีเงินได้นิติบุคคลค้างจ่ายเพิ่มขึ้น 14.45 ล้านบาท หนี้สินหมุนเวียนอื่นเพิ่มขึ้น
6.09 ล้านบาท เงินกู้ยืมระยะยาวและหนี้สินระยะยาวที่ถึงกำหนดชำระภายในหนึ่งปีเพิ่มขึ้น 15.48
ล้านบาท หนี้สินตามแผนฟื้นฟูกิจการที่ถึงกำหนดชำระภายในหนึ่งปีลดลง 5.25 ล้านบาท
หนี้สินไม่หมุนเวียนเพิ่มขึ้นจำนวน 15.38 ล้านบาท ประกอบด้วยหนี้สินระยะยาวเพิ่มขึ้นจำนวน
22.30 ล้านบาท เงินกู้ยืมระยะยาวลดลง 2.75 ล้านบาทและหนี้สินตามแผนฟื้นฟูกิจการลดลงจำนวน
4.18 ล้านบาท

ส่วนของผู้ถือหุ้นรวม 186.07 ล้านบาท เพิ่มขึ้นจำนวน 71.81 ล้านบาทมาจาก
กำไรสุทธิของบริษัทและบริษัทย่อยจำนวน 64.63 ล้านบาท
ส่วนของผู้ถือหุ้นส่วนน้อยของบริษัทย่อยเพิ่มขึ้นจำนวน 5.11
ล้านบาทและการปรับปรุงส่วนของผู้ถือหุ้นโดยลดทุนจดทะเบียนจำนวน 141,944,471 หุ้นมูลค่าหุ้นละ
10 บาทเหลือมูลค่าหุ้นละ 1 บาท เพื่อล้างส่วนต่ำกว่ามูลค่าหุ้นและลดขาดทุนสะสม

(3) ปัจจัยและอิทธิพลหลักที่อาจมีผลต่อการดำเนินงานหรือฐานะการเงินในอนาคต

-ไม่มี -

3.  ค่าตอบแทนของผู้สอบบัญชี

(1) ค่าตอบแทนจากการสอบบัญชี (Audit Fee)

  บริษัทและบริษัทย่อยจ่ายค่าตอบแทนการสอบบัญชีให้แก่

-   ผู้สอบบัญชีของบริษัท ในรอบปีบัญชีที่ผ่านมามีจำนวนเงินรวม 0 บาท

-   สำนักงานสอบบัญชีที่ผู้สอบบัญชีสังกัด บุคคล
    หรือกิจการที่เกี่ยวข้องกับผู้สอบบัญชีและสำนักงานสอบบัญชีที่ผู้สอบบัญชีสังกัด
    ในรอบปีบัญชีที่ผ่านมามีจำนวนเงินรวม 830,000 บาท

(2) ค่าบริการอื่น (Non-Audit Fee)

  -ไม่มี -